क्राइम रिपोर्टर बनीं करिश्मा तन्ना, सिस्टम से करेंगी लड़ाई
Karishma Tanna Netflix Series Scoop Trailer Release - करिश्मा तन्ना की सीरीज 'स्कूप' का ट्रेलर रिलीज हो गया है। हंसल मेहता की इस सीरीज में करिश्मा तन्ना एक क्राइम रिपोर्टर जागृति पाठक के रोल में नजर आएंगी
करिश्मा तन्ना की सीरीज 'स्कूप' का ट्रेलर रिलीज हो गया है। हंसल मेहता की इस सीरीज में करिश्मा तन्ना एक क्राइम रिपोर्टर जागृति पाठक के रोल में नजर आएंगी। यह सीरीज 2 जून 2023 को OTT प्लेटफॉर्म नेटफ्लिक्स पर रिलीज होगी।
इस क्राइम ड्रामा वेब सीरीज में एक ऐसी महिला जर्नलिस्ट की कहानी दिखाई गई है जो अपने शानदार काम से बॉस का भरोसा जीतती है और कुछ ही सालों में ही कई बार इंक्रिमेंट ले लेती है।
इस बीच एक मशहूर पत्रकार जयदेव सेन की हत्‍या हो जाती है। जिसके लिए करिश्मा को ही मुख्‍य आरोपी बनाया जाता है। करिश्मा को इस हत्‍या के मामले मे जेल हो जाती हैं। कुल मिलाकर सीरीज का ट्रेलर थ्रिल और सस्पेंस से भरपूर है। फैंस को 'स्कूप' का ये ट्रेलर काफी पसंद आया है। उनकी पत्रकारिता की लोग जमकर तारीफ कर रहे हैं।
ये किरदार भी आएंगे नजर
'स्कूप' की कहानी जिग्‍ना वोरा की किताब 'बिहाइंड बार्स इन भायखला: माय डेज इन प्रीजन' पर आधारित है। इस सीरीज में करिश्मा के अलावा प्रोसेनजीत चटर्जी और हरमन बावेजा भी अहम भूमिका में नजर आएंगे।